Notum sit omnibus præsentes litteras inspecturis, quòd Dominus Hugo Boiche miles,  Domina Petronilla vxor eius,  Huguenius  Vvilelmus filij ipsorum dederunt  concesserunt,  penitùs quitauerunt quidquid iuris habuerant  habebant in furno de Marmeaus,  in molendino nouo, quod est subtus villam quæ dicitur Vineas:  in media parte decimæ de Vasseio,  in media parte tertiarum de Glenon in perpetuam eleemosynam Ecclesiæ Reomaensi. In cuius rei testimonium, ego Robertus Dei gratiâ Lingonensis Episcopus, ad preces  instantiam vtriusque partis præsentibus litteris sigillum nostrum fecimus apponi. Actum est hoc anno Domini millesimo ducentesimo tricesimoquarto, mense Decembri.